
20 DR 30.11.2009 

 
■1130 

 Kerana fakta sama ada pihak kementerian, warga kesihatan tidak turun itu tidak 
benar Yang Berhormat. Ini kerana mengikut data kita di Tanjung Manis kita mempunyai 
empat klinik kesihatan dan kita mempunyai data-data di mana jumlah kedatangan kanak-
kanak dari tahun 2007 sehinggalah tahun 2009 jumlah yang telah dicatatkan adalah 
seramai 48 orang telah dikenal pasti yang berumur di bawah lima tahun yang mendapat 
bantuan dan mereka yang berumur di bawah lima tahun mempunyai masalah KBB yang 
teruk iaitu sebanyak 11 orang pada tahun 2007 dan berkurang pada September 2009 iaitu 
tiga orang.  

Di Klinik Kesihatan Rejang pula jumlah kedatangan ataupun kanak-kanak yang 
diberi bantuan daripada jumlah tahun 2007 seramai 28 orang telah meningkat seramai 63 
orang pada tahun 2009. Begitu juga di KK Tanjung Manis ataupun Klinik Kesihatan Tanjung 
Manis, tahun 2007 mencatatkan 57 orang dan 54 orang pada 2009. KK Paloh pula 41 orang 
pada tahun 2007 dan pada tahun 2009 mencatatkan seramai 25 orang. Secara keseluruhan 
Yang Berhormat, kanak-kanak yang telah mendapat manfaat bantuan makanan kepada 
kanak-kanak di bawah lima tahun iaitu berat untuk umur pada tahun 2007 hinggalah 
September 2009 adalah seramai 174 pada tahun 2007, 219 pada tahun 2008 dan 183 pada 
tahun 2009.  

Jadi fakta mengenai sama ada warga kesihatan di klinik kesihatan ini tidak turun 
Yang Berhormat tidak benar namun saya tidak menyangkal usaha bersepadu perlu 
dilaksanakan. Sudah tentu Yang Berhormat sebagai Ahli Parlimen kawasan Tanjung Manis 
juga kita mengalu-alukan supaya ianya kita dapat laksanakan rancangan bersepadu bagi 
membantu masyarakat khususnya kanak-kanak yang berumur kurang daripada lima tahun 
ini supaya mendapat bantuan makanan yang sewajarnya. Untuk pengetahuan Yang 
Berhormat juga, program pemulihan kanak-kanak kekurangan zat makanan ini telah 
diwujudkan sejak bulan Jun tahun 1989, selaras dengan usaha kerajaan untuk membasmi 
kemiskinan di kalangan golongan termiskin.  

Pada awalnya program ini merupakan satu strategi segera untuk membolehkan 
12,000 orang kanak-kanak yang telah dikenal pasti mengalami masalah kekurangan zat 
makanan melalui Sistem Pengawasan Pemakanan Kebangsaan ataupun SPKK. 
Peruntukan sebanyak RM12 juta telah diluluskan pada ketika itu untuk membolehkan lebih 
kurang 12,000 orang kanak-kanak yang telah dikenal pasti mengalami masalah kekurangan 
zat makanan dalam keadaan teruk dan juga sederhana. Peruntukan ini Yang Berhormat, 
telah ditambah baik RM6.8 juta pada tahun 2007 dan peruntukan tambahan di bawah dasar 
baru 2008 sebanyak RM3.5 juta telah diperoleh bermula pada tahun 2008 bagi 
menampung... 

 Timbalan Yang di-Pertua [Datuk Dr. Haji Wan Junaidi Tuanku Jaafar]: Yang 
Berhormat, ringkaskan Yang Berhormat. 

 Timbalan Menteri Kesihatan [Datuk Rosnah bte Haji Abd. Rashid Shirlin]: 
...kenaikan harga barang makanan dan peningkatan garis kemiskinan. Usaha-usaha untuk 
memperbaiki keadaan dari semasa ke semasa juga diambil oleh Kementerian Kesihatan 
bagi menangani masalah kekurangan zat makanan ini. Terima kasih, Tuan Yang di-Pertua.  

  Timbalan Yang di-Pertua [Datuk Dr. Haji Wan Junaidi Tuanku Jaafar]: Terima 
kasih Yang Berhormat. Kalau ada perkara lain lagi Yang Berhormat Tanjung Manis sila 
selesaikan di luar Yang Berhormat. Sekarang sudah pukul 11.34 pagi Yang Berhormat... 
[Dewan riuh]. Ahli-ahli Yang Berhormat sesi pertanyaan-pertanyaan jawab lisan tamat untuk 
pagi ini. Saya dimaklumkan Yang Berhormat Menteri di Jabatan Perdana Menteri ada usul.  

 

 [Masa untuk Pertanyaan-pertanyaan bagi Jawab Lisan telah tamat]  

 

 

 

 



#1130 Kerana fakta sama ada pihak kementerian, warga kesihatan tidak turun itu tidak benar Yang Berhormat. Ini kerana mengikut data kita di Tanjung Manis kita mempunyai empat klinik kesihatan dan kita mempunyai data-data di mana jumlah kedatangan kanak- kanak dari tahun 2007 sehinggalah tahun 2009 jumlah yang telah dicatatkan adalah seramai 48 orang telah dikenal pasti yang berumur di bawah lima tahun yang mendapat bantuan dan mereka yang berumur di bawah lima tahun mempunyai masalah KBB yang teruk iaitu sebanyak 11 orang pada tahun 2007 dan berkurang pada September 2009 iaitu tiga orang. Di Klinik Kesihatan Rejang pula jumlah kedatangan ataupun kanak-kanak yang diberi bantuan daripada jumlah tahun 2007 seramai 28 orang telah meningkat seramai 63 orang pada tahun 2009. Begitu juga di KK Tanjung Manis ataupun Klinik Kesihatan Tanjung Manis, tahun 2007 mencatatkan 57 orang dan 54 orang pada 2009. KK Paloh pula 41 orang pada tahun 2007 dan pada tahun 2009 mencatatkan seramai 25 orang. Secara keseluruhan Yang Berhormat, kanak-kanak yang telah mendapat manfaat bantuan makanan kepada kanak-kanak di bawah lima tahun iaitu berat untuk umur pada tahun 2007 hinggalah September 2009 adalah seramai 174 pada tahun 2007, 219 pada tahun 2008 dan 183 pada tahun 2009. Jadi fakta mengenai sama ada warga kesihatan di klinik kesihatan ini tidak turun Yang Berhormat tidak benar namun saya tidak menyangkal usaha bersepadu perlu dilaksanakan. Sudah tentu Yang Berhormat sebagai Ahli Parlimen kawasan Tanjung Manis juga kita mengalu-alukan supaya ianya kita dapat laksanakan rancangan bersepadu bagi membantu masyarakat khususnya kanak-kanak yang berumur kurang daripada lima tahun ini supaya mendapat bantuan makanan yang sewajarnya. Untuk pengetahuan Yang Berhormat juga, program pemulihan kanak-kanak kekurangan zat makanan ini telah diwujudkan sejak bulan Jun tahun 1989, selaras dengan usaha kerajaan untuk membasmi kemiskinan di kalangan golongan termiskin. Pada awalnya program ini merupakan satu strategi segera untuk membolehkan 12,000 orang kanak-kanak yang telah dikenal pasti mengalami masalah kekurangan zat makanan melalui Sistem Pengawasan Pemakanan Kebangsaan ataupun SPKK. Peruntukan sebanyak RM12 juta telah diluluskan pada ketika itu untuk membolehkan lebih kurang 12,000 orang kanak-kanak yang telah dikenal pasti mengalami masalah kekurangan zat makanan dalam keadaan teruk dan juga sederhana. Peruntukan ini Yang Berhormat, telah ditambah baik RM6.8 juta pada tahun 2007 dan peruntukan tambahan di bawah dasar baru 2008 sebanyak RM3.5 juta telah diperoleh bermula pada tahun 2008 bagi menampung... Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat, ringkaskan Yang Berhormat. Timbalan Menteri Kesihatan [Datuk Rosnah bte Haji Abd. Rashid Shirlin]: ...kenaikan harga barang makanan dan peningkatan garis kemiskinan. Usaha-usaha untuk memperbaiki keadaan dari semasa ke semasa juga diambil oleh Kementerian Kesihatan bagi menangani masalah kekurangan zat makanan ini. Terima kasih, Tuan Yang di-Pertua. Timbalan Yang di-Pertua [Datuk Dr. Haji Wan Junaidi Tuanku Jaafar]: Terima kasih Yang Berhormat. Kalau ada perkara lain lagi Yang Berhormat Tanjung Manis sila selesaikan di luar Yang Berhormat. Sekarang sudah pukul 11.34 pagi Yang Berhormat... [Dewan riuh]. Ahli-ahli Yang Berhormat sesi pertanyaan-pertanyaan jawab lisan tamat untuk pagi ini. Saya dimaklumkan Yang Berhormat Menteri di Jabatan Perdana Menteri ada usul. [Masa untuk Pertanyaan-pertanyaan bagi Jawab Lisan telah tamat].